Държавен вестник, бр. 25, 2010 г., стр. 45

БРОЙ  25	
Д Ъ Р Ж А В Е Н  В Е С Т Н И К 	
СТР.  45  
2. рапортът се завежда в деловодството на 
длъжностното лице, което има право да пре­
крати договора и да освободи военнослужещия 
от военна служба.
(3) Всяка от страните по договора може да 
оттегли направеното предложение до другата 
страна до един месец преди изтичане срока 
на договора. Ако другата страна е получила 
предложението, оттеглянето се извършва с 
нейно съгласие.
(4) Ако нито една от двете страни не отправи 
предложение по ал. 1 до другата за удължаване 
на срока, договорът се прекратява с изтичането 
на уговорения срок. 
Раздел VII
Изпълнение на военна служба извън територи­
ята на страната. Назначаване и преназначаване 
на длъжност
Чл. 67. (1) Военнослужещите от Минис­
терството на отбраната, структурите на пряко 
подчинение на министъра на отбраната и 
Българската армия изпълняват военна служба 
извън територията на страната:
1. в състава на български или многонацио­
нални формирования;
2. в задграничните представителства на 
Република България; 
3. на национални или международни длъж­
ности в щабове и/или органи на международни 
организации и/или във връзка с участието на 
Република България в международни договори 
и инициативи.
(2) Със заповед на министъра на отбраната 
военнослужещите се освобождават от заеманата 
длъжност, вземат се във временен задграничен 
щат на министъра на отбраната, назначават се 
на длъжност и се командироват в съответната 
държава.
(3) След приключване изпълнението на 
военна служба извън територията на страната 
военнослужещите се назначават от министъра 
на отбраната или от оправомощените от него 
длъжностни лица, както следва:
1. военнослужещите, които изпълняват 
военна служба извън територията на страната 
по ал. 1, т. 1 – на заеманите преди команди­
роването им длъжности; 
2. военнослужещите, които изпълняват во­
енна служба извън територията на страната по 
ал. 1, т. 2 и 3 – на длъжност в съответствие с 
притежаваните военно звание и квалификация 
по списъка по чл. 32, т. 2,  буква „б“.  
Чл. 68. (1) В случаите по чл. 67, ал. 1, т. 1 
военнослужещите изпълняват военна служба 
извън територията на страната в състава на 
въоръжени военни формирования при участие 
на Република България в операции и мисии 
при условията на глава трета, раздел II от 
Закона за отбраната и въоръжените сили на 
Република България. 
(2) Статусът на военнослужещите по ал. 1 
се определя за всяка конкретна мисия в съот­
ветствие с принципите и нормите на между­
народното право, приложимия международен 
договор и националното законодателство.
(3) Подборът на военнослужещите и на 
военните формирования по  ал. 1 и подготов­
ката им се извършват при условия и по ред, 
определени с акт на министъра на отбраната. 
(4) При нарушаване на военната дисциплина 
по време на мисията военнослужещият може 
да бъде откомандирован от района на мисията 
от министъра на отбраната или от оправомо­
щено от него длъжностно лице. Разходите по 
завръщането са за сметка на откомандирования.
Чл. 69. (1) В случаите по чл. 67, ал. 1, т. 2 
военнослужещите изпълняват военна служба във 
или към дипломатическите представителства 
на Република България в друга държава или 
в международни правителствени организации. 
(2) Службата на военния аташе към дипло­
матическите представителства може да включва: 
аташе по отбраната, военни аташета по видовете 
въоръжени сили, помощник военни аташета, 
секретари и технически сътрудници.
(3) Подборът на военнослужещите за назна­
чаване на длъжностите по чл. 67, ал. 1, т. 2 се 
извършва при условия и по ред, определени с 
акт на министъра на отбраната. 
(4) Статусът на военнослужещите, назначени 
на длъжности по чл. 67, ал. 1, т. 2, се определя 
в съответствие с принципите и нормите на 
международното право, международните дого­
вори, по които Република България е страна, 
и националното законодателство.
(5) Дейността на военнослужещите в ди­
пломатическите представителства и мисии на 
Република България се определя с акт на ми­
нистъра на отбраната съгласувано с  министъра 
на външните работи.
Чл. 70. (1) В случаите по чл. 67, ал. 1, т. 3 
военнослужещите изпълняват военна служба във 
или към щабове или органи на международни 
организации или във връзка с участието на 
Република България в международни договори 
и инициативи. 
(2) Статусът на военнослужещите, назначени 
на длъжности по чл. 67, ал. 1, т. 3, се определя 
за всеки конкретен случай в съответствие с 
международните договори, по които Република 
България е страна, постигнатите конкретни 
договорености с приемащата страна и изисква­
нията за заемането на съответната длъжност, 
както и с националното законодателство.
(3) Подборът на военнослужещите за назна­
чаване на длъжностите по чл. 67, ал. 1, т. 3 се 
извършва при условия и по ред, определени с 
акт на министъра на отбраната.